**В ОТКРИТА ПРОЦЕДУРА ПО ЗОП**

**за**

**ИЗБОР НА ИЗПЪЛНИТЕЛ НА ОБЩЕСТВЕНА ПОРЪЧКА**

**С ПРЕДМЕТ**

**„Цветен град“ – мерки за публичност“**

в рамките на договор за безвъзмездна помощ № PF 022-038/11.04.2014 г. за проект „Цветен град“, финансиран от Българо-швейцарска програма за сътрудничество, схема за безвъзмездна помощ към фонд „Партньорство“

**С Ъ Д Ъ Р Ж А Н И Е:**

**РАЗДЕЛ I. ОБЩИ УСЛОВИЯ**

***А) Възложител***

***Б) Правно основание за провеждане на процедурата***

***В) Мотиви за избор на процедурата***

**РАЗДЕЛ II. ОПИСАНИЕ НА ПРЕДМЕТА НА ПОРЪЧКАТА**

***А) Предмет на поръчката***

***Б) Обхват на дейностите по поръчката***

***В) Срок за изпълнение на поръчката***

***Г) Разполагаем финансов ресурс***

***Д) Критерий за оценка на офертата***

**РАЗДЕЛ III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА, ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ**

***А) Изисквания към участниците***

*1. Общи изисквания*

*2. Условия за допустимост на участниците*

*3. Критерии за подбор, включващи минимални изисквания за техническите възможности и квалификация*

***Б) Изисквания към съдържанието и обхвата на офертата***

*1. Условия за валидност*

*2. Съдържание*

*3. Специфични изисквания*

***В)* *Достъп до документация за участие в процедурата. Разяснения по документацията за участие.***

*1. Достъп до документация за участие в процедурата*

*2. Условия и ред за получаване разяснения по документацията за участие*

***Г) Комуникация между Възложителя и Участниците***

**РАЗДЕЛ IV. ПРОВЕЖДАНЕ НА ПРОЦЕДУРАТА**

***А) Разглеждане, оценка и класиране на офертите***

***Б)******Класиране и определяне на изпълнител. Прекратяване на процедурата***

**РАЗДЕЛ V. СКЛЮЧВАНЕ НА ДОГОВОР ЗА ИЗПЪЛНЕНИЕ**

**РАЗДЕЛ VІ. ОБЩИ ИЗИСКВАНИЯ И ЕТИЧНИ КЛАУЗИ**

***А) Общи изисквания***

***Б) Етични клаузи***

**РАЗДЕЛ I.**

**ОБЩИ УСЛОВИЯ**

**А) Възложител**

Възложител на настоящата открита процедура за избор на изпълнител на обществена поръчка, възлагана по реда на Закона за обществените поръчки (ЗОП)е **ОБЩИНА ГАБРОВО**, с административен адрес: гр. Габрово, пл. ”Възраждане” №3, факс: 066/80 93 71; ***Интернет адрес***: [*www.gabrovo.bg*](http://www.gabrovo.bg)*;*

**Б) Правно основание за провеждане на процедурата**

Възложителят обявява настоящата процедура за възлагане на обществена поръчка на основание чл.16, ал.4 и ал.8, във връзка с глава пета от Закона за обществените поръчки и при прилагане на опростени правила на основание чл.14, ал.3 от ЗОП. За нерегламентираните в настоящите Указания и документацията за участие условия по провеждането на процедурата, се прилагат разпоредбите на Закона за обществените поръчки и подзаконовите нормативни актове по прилагането му, Процедурата за възлагане на обществената поръчка е основана на принципите на публичност и прозрачност, на свободна и лоялна конкуренция, на равнопоставеност и недопускане на дискриминация, като дава възможности за участие на всички участници, отговарящи на изискванията на Възложителя

**В) Мотиви за избор на процедурата**

Независимо от факта, че максималната прогнозна стойност на поръчката не попада в стойностните прагове, които налагат провеждането на открита процедура, определящо за вида процедура е обстоятелството, че Възложителят ще възложи и други процедури със сходен предмет, реализацията на които ще бъде осъществена в рамките на текущата година. С оглед предвижданията на Възложителя, че общата стойност на предстоящите за изпълнение дейности през настоящата календарна година ще надхвърли стойностните прагове на чл.14. ал.4, т.2 от ЗОП и при съблюдаване на чл.15, ал.5 и както на чл.15, ал.6 от ЗОП, въвеждаща забрана за разделяне на обществените поръчки, е определено изборът на изпълнител и възлагането на дейностите да се извърши по реда на открита процедура по ЗОП при прилагане на опростени правила по чл.14, ал.3 от ЗОП. В допълнение, при настоящата процедура може да бъде дадена точна техническа спецификация на планираните за изпълнение задачи, което изключва ограничена процедура, като също така не са налице условията за провеждане на състезателен диалог или процедура на договаряне – с обявление или без обявление.

С цел да се осигури максимална публичност, респективно да се постигнат и най-добрите за Възложителя резултати, настоящата обществена поръчка се възлага именно по реда на посочения вид процедура, целта на която, от друга страна е да защити обществения интерес, посредством осъществяване на контрол върху разходването на средствата, като създаде равни условия и прозрачност при участие в процедурата.

**РАЗДЕЛ IІ.**

**ОПИСАНИЕ НА ПРЕДМЕТА НА ПОРЪЧКАТА**

**А) Предмет на поръчката**

Обществената поръчка, изпълнима при условията, описани в настоящите Указания и документацията за участие в процедурата е с предмет **„Цветен град“ – мерки за публичност“.** Същата се осъществява врамките на договор за безвъзмездна помощ № PF 022-038/11.04.2014 г. за проект „Цветен град“, финансиран от Българо-швейцарска програма за сътрудничество, схема за безвъзмездна помощ към фонд „Партньорство“.

Обществената поръчка се провежда в изпълнение на Дейност 1.2. Публичност и Дейност 5.2. Осведомителна Цветна кампания на посочения проект, съдържащи съответно:

Публичност:

* организиране на 2 бр. събития (откриваща и заключителна конференция), включително 4 бр. публикации в местна/регионална медия, кетъринг за две събития по 80 човека на събитие и 20 бр. покани за официалните гости;
* изработка на промоционален пакет (химикал и бележник) – 1000 бр.

Осведомителна Цветна кампания

Изработка на визуализиращи материали за „Осведомителна Цветна кампания“ (тениска, шапка, флаер) – 300 бр.

**Б) Обхват на дейностите по поръчката**

Обхватът на дейностите по обществената поръчка е съгласно **Техническа спецификация, приложение към документацията за участие.**

**В) Срок за изпълнение на поръчката**

Срокът за изпълнение на предмета на поръчката започва да тече от датата на подписване на договора и приключва с изпълнение на последната, по хронология, дейност, но не по-късно от **31.03.2017 година.**

Срокът за изпълнение на всяка отделна задача, започва да тече от датата на получаване на заявка за изпълнение съобразно офертата на участника, но не може да бъде по-кратък от 10 (десет) календарни дни и по-дълъг от 40 (четиридесет) календарни дни.

**Г) Разполагаем финансов ресурс**

Съобразно изготвените от Община Габрово разчети***,***прогнозниятмаксимален разполагаем финансов ресурс за дейността, предмет на настоящата обществена поръчка е **12 818,34 (дванадесет хиляди осемстотин и осемнадесет лева и 34 ст.) без ДДС или 15 382,01 (петнадесет хиляди триста осемдесет и двеа лева и 01 ст.) с ДДС, разпределени както следва:**

* организиране на 2 бр. събития (откриваща и заключителна конференция), включително 4 бр. публикации в местна/регионална медия и 20 бр. покани за официалните гости - **3 651.67 лв. без ДДС/4 382 лв. с ДДС**
* изработка на промоционален пакет (химикал и бележник) – 1000 бр. – **4 166.67 лв. без ДДС/ 5 000 лв. с ДДС;**
* изработка на визуализиращи материали за „Осведомителна Цветна кампания“ (тениска, шапка, флаер) – 300 бр. – **5 000.00 лв. без ДДС/ 6 000 лв. с ДДС.**

**Д) Критерий за оценка**

Класирането на офертите се извършва по критерий **„икономически най-изгодна оферта”.**

**РАЗДЕЛ IІІ.**

**ИЗИСКВАНИЯ КЪМ УЧАСТНИЦИТЕ В ПРОЦЕДУРАТА. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ**

**А) Изисквания към участниците**

**1. Общи изисквания**

***1.1.*** В процедурата за възлагане на обществената поръчка могат да участват, като подават оферти, всички български или чуждестранни физически и/или юридически лица, включително техни обединения, които отговарят на изискванията, посочени в Закона за обществените поръчки и обявените изисквания от Възложителя в настоящите указания и документацията за участие.

За да осигури прозрачност и създаде ясни и точни правила, законодателят е придал на процедурата за възлагане на обществена поръчка изключително формален характер, като всяко нарушение на процедурните правила препятства сключването на законосъобразен договор за изпълнение на обществената поръчка, което в крайна сметка затруднява оперативната работа на Възложителя. Избягването на горепосочените усложнения и предотвратяването на възможността предложение, което в максимална степен съответства на изискванията на Възложителя да бъде отстранено от участие в процедурата по изключително формални причини, налага участниците да спазват стриктно настоящите указания и правилата на приложимата нормативна уредба. Представянето на оферта за участие в настоящата процедура задължава участникът да приеме напълно всички изисквания и условия, посочени в тези указания и документацията за участие, при спазване на Закона за обществените поръчки. Поставянето на различни от тези условия и изисквания от страна на участника не ангажира по никакъв начин Възложителя.

***1.2.*** В случай, че участникът е обединение, което не е юридическо лице, съответствието с критериите за подбор се доказва от един или повече от участниците в обединението. За доказване на регистрация на участника в професионален или търговски регистър в държавата, в която е установен, или за представяне на декларация или удостоверение за наличието на такава регистрация от компетентните органи съгласно съответния национален закон, когато наличието на регистрацията е определено със закон като условие за осъществяване на предмета на обществената поръчка, изискването за регистрация се доказва от участника в обединението, който ще изпълни съответната дейност.

В случай, че участникът е обединение, което не е регистрирано като самостоятелно юридическо лице, тогава участниците в Обединението сключват договор. Договорът за създаване на обединение за участие в настоящата обществена поръчка, следва да бъде представен ***в оригинал или в заверено копие,*** като в текста му задължително да се съдържа посочване на Възложителя и процедурата, за която се обединяват партньорите в него.

В случай, че обединението не е създадено специално за участие в настоящата обществена поръчка, следва да бъде представен и анекс към първоначално сключения договор. Анексът следва да бъде представен ***в оригинал или в заверено копие.***

Договорът /анексът/ трябва да съдържа клаузи, които гарантират, че:

1.2.1. всички членове на обединението са отговорни солидарно - заедно и поотделно, за изпълнението на договора;

1.2.2. е определен представляващия член на обединението, който е упълномощен да задължава, да получава указания за и от името на всеки член на обединението;

1.2.3. изпълнението на договора, включително плащанията, са отговорност на представляващия член на обединението;

1.2.4. всички членове на обединението са задължени да останат в него за целия период на изпълнение на договора;

1.2.5. разпределение на дейностите, предмет на възлаганата обществена поръчка, между участниците в обединението и ресурсите, с които ще участва всеки един от участниците в обединението/консорциума;

1.2.6. участниците в обединението трябва задължително да определят едно лице, което да представлява обединението за целите на поръчката.

Не се допускат промени в състава на обединението след подаването на офертата.

Когато не е приложен договор за създаването на обединение или в приложения договор липсват клаузи, гарантиращи изпълнението на горепосочените условия, или съставът на обединението се е променил след подаването на офертата и участникът не отстрани тези пропуски при спазване на условията, разписани в чл. 68, ал.8 и ал.9 от ЗОП – участникът ще да бъде отстранен от участие в процедурата за възлагане на настоящата обществена поръчка.

***1.3.*** Възложителят ***не поставя и няма изискване за създаване на юридическо лице*,** в случай, че избраният за Изпълнител участник е обединение от физически и/или юридически лица.

***1.4.*** Когато участникът предвижда участието на подизпълнители при изпълнение на поръчката, изискванията по чл.47, ал.1 и ал.5 от ЗОП или посочените по–долу от т. 2.1.1 до т. 2.1.4, както и т. 2.1.10 и т. 2.1.11, се прилагат и за подизпълнителите.

**2. Условия за допустимост на участниците**

***2.1***. *Не може да участва* във възлагането на обществената поръчка лице, съответно Възложителят ще отстрани от участие в процедурата всеки участник, при който е налице някое от следните обстоятелства:

2.1.1. е осъден с влязла в сила присъда за: престъпление против финансовата, данъчната или осигурителната система (включително изпиране на пари) по чл. 253-260 от Наказателния кодекс (НК); подкуп по чл. 301-307 от НК; участие в организирана престъпна група по чл. 321 и 321а от НК; престъпление против собствеността по чл. 194 - 217 от НК; престъпление против стопанството по чл. 219 - 252 от НК, освен ако е реабилитиран;

2.1.2. е обявен в несъстоятелност;

2.1.3. е в производство по ликвидация или се намира в подобна процедура съгласно националните му закони и подзаконови актове;

2.1.4. има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен;

2.1.5. е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си;

2.1.6. е лишен от правото да упражнява определена професия или дейност, свързана с предмета на поръчката, съгласно законодателството на държавата, в която е извършено нарушението;

2.1.7 е виновен за неизпълнение на задължения по договор за обществена поръчка, доказано от възложителя с влязло в сила съдебно решение;

2.1.8. е осъден с влязла в сила присъда, освен ако е реабилитиран за престъпление по чл.136 от НК, свързано със здравословните и безопасни условия на труд, или по чл.172 от НК против трудовите права на работниците;

2.1.9. е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

2.1.10. при които лицата, посочени в чл. 47, ал. 4 от ЗОП, са свързани лица с възложителя или със служители на ръководна длъжност в неговата организация;

*\*\*\* Когато участниците са юридически лица, изискванията по т.2.1.1. т.2.1.6. , т.2.1.8. и т.2.1.9. се прилагат както следва:*

*1. при събирателно дружество - за лицата по чл. 84, ал. 1 и чл. 89, ал. 1 от Търговския закон;*

*2. при командитно дружество - за лицата по чл. 105 от Търговския закон, без ограничено отговорните съдружници;*

*3. при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;*

*4. при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;*

*5. при командитно дружество с акции - за лицата по чл. 244, ал. 4 от Търговския закон;*

*6. при едноличен търговец - за физическото лице - търговец;*

*7. във всички останали случаи, включително за чуждестранните лица - за лицата, които представляват кандидата или участника;*

*8. в случаите по т. 1 - 7 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 7, т. 2.*

2.1.11. които са сключили договор с лице по чл. 21 или чл. 22 от Закона за предотвратяване и установяване на конфликт на интереси;

2.1.12. е представил оферта, която е непълна или не отговаря на предварително обявените условия и изисквания на Възложителя, обективирани в обявлението за обществена поръчка, настоящите указания и документация за участие;

2.1.14. е представил оферта, която не отговаря на изискванията на чл.57, ал.2 от ЗОП;

***2.2***. Посочените в т.2.1.1.-т.2.1.11. изисквания се отнасят както за участника, така и когато участникът е обединение - за всяко от лицата, включени в обединението.

***2.3.*** При подаване на офертата участникът удостоверява липсата на обстоятелствата по чл. 47, ал. 1, буква „а“ – „д“, ал. 2, т. 1 – 5 и ал.5 от ЗОП с декларации, подписани от лицата, които представляват участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя.

В процедурата за възлагане на обществена поръчка не може да участва чуждестранно физическо или юридическо лице, за което в държавата, в която е установено, e налице някое от обстоятелствата по т.2.1.1.- т.2.1.11. При представяне на офертата участникът удостоверява липсата на тези обстоятелства с декларациите по чл. 47, ал. 9 от ЗОП.

***2.4.*** Участникът ще бъде отстранен от участие в процедурата за възлагане на настоящата обществена поръчка, ако не отговаря на някое от гореизброените изисквания.

**3. Критерии за подбор, включващи минимални изисквания за техническите възможности**

**3.1.** Участникът следва през последните 3 (три) години, считано *от датата на подаване на офертата* да е извършил минимум 1 услуга, еднаква или сходна с предмета на поръчката.

***За „услуги, сходни с предмета на поръчката”, възложителят ще приема услуги за логистика на публични събития за минимум 60 лица и/или изработване на печатни и/или презентационни материали за публични събития.***

*Минималното изискване се доказва със:*

*- Списък на услугите, които са еднакви или сходни с предмета на обществената поръчка, изпълнени от участника през последните 3 (три) години, считано от датата на подаване на офертата, с посочване на стойностите, датите и получателите, заедно с доказателства за извършената услуга -* ***Образец № 11;***

*- Доказателство за извършената услуга - под формата на удостоверение, издадено от получателя или от компетентен орган или чрез посочване на публичен регистър, в който е публикувана информация за услугата.*

Забележка №1:В случай, чеучастникът участва като **Обединение,** което **не е юридическо лице,** съответствието с минималното изискване за технически възможности на участниците се доказва **от един или повече от участниците** в обединението.

Забележка № 2:Задължително условие за допустимостта на участник в процедурата е той (участващ самостоятелно като физическо, юридическо лице или като обединение от физически и/или юридически лица) **да покрива изцяло, в пълна степен** така поставеното по-горе **минимално изискване** за технически възможности.

Участникът ще бъде отстранен от участие в настоящата обществена поръчка, ако не отговаря на изискванията, посочени в т.3

Участник може да докаже съответствието си с изискванията за технически възможности с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.

За целта трети лица могат да бъдат посочените подизпълнители, свързани предприятия и други лица, независимо от правната връзка на участника с тях.

**Б) Изисквания към съдържанието и обхвата на офертата**

**1. Условия за валидност**

За участие в процедурата, участникът следва да представи оферта, изготвена при условията и изискванията на настоящите указания и документацията за участие.

Същата се представя в срока и на адреса, посочени в Обявлението за обществената поръчка по реда, описан в настоящите указания.

Участникът трябва да проучи всички образци, условия и спецификации на настоящата документация. Невъзможността да предостави цялата информация, изисквана в документацията или представянето на оферта, неотговаряща на условията на Възложителя от документацията, при всички случаи води до отстраняването му.

Лице, което е дало съгласие и фигурира като подизпълнител в офертата на друг участник, не може да представя самостоятелна оферта за поръчката, както и не може да участва като член на обединение.

Участник ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил конкретно лице за подизпълнител, но не е приложил негова декларация (***Образец №7****)*, като същевременно това лице е подало самостоятелна оферта и декларира, в хода на провеждането на процедурата пред Възложителя, че не знае за посочването си като подизпълнител и не е съгласно да бъде такъв.

При наличие на така посочената хипотеза, соченото за подизпълнител, без негово знание и съгласие лице, което е подало самостоятелна оферта, не се отстранява от участие в процедурата.

Ако Участник в настоящата процедура е представил оферта, в която е посочил конкретно лице за подизпълнител, като в офертата си е приложил надлежно подписана негова декларация (***Образец №7****),* и едновременно лицето, сочено за подизпълнител е подало самостоятелна оферта, в този случай лицето, посочено за подизпълнител, ще бъде отстранено от самостоятелно участие в процедурата.

***Варианти*** на предложения в офертата ***не се приемат***.

Офертата се подписва от представляващия участника или от надлежно упълномощено/и лице/а, като в офертата се прилага пълномощното от представляващия участника (с изключение на изискуемите документи, които обективират лично изявление на конкретно лице/а - представляващ/и участника и не могат да се подпишат и представят от пълномощник).

Офертата се изготвя и подава ***на български език***.

Когато участникът в процедурата е чуждестранно юридическо лице или обединение на чуждестранни юридически лица, посочените в т.2 от настоящия раздел документи се представят и в превод на български език, а документите по чл.56, ал.1, т.1 от ЗОП – и в официален превод.

Когато за някои от посочените документи е определено, че може да се представят чрез “заверено от участника копие”, за такъв документ се счита този, при който върху копието на документа е направено отбелязване: “Вярно с оригинала”, поставен е собственоръчен подпис от лицето, направило заверката и свеж печат (ако има такъв) на Участника.

Представените образци в документацията за участие и условията, описани в тях, са задължителни за участниците.

Ако офертата не е представена по приложените образци, Възложителят има право да отстрани участника, поради несъответствие на офертата с изискванията на документацията за участие.

**Срокът на валидност на офертите трябва да бъде съобразен с определения срок в обявлението за обществената поръчка - 90 календарни дни, считано от датата, посочена като краен срок за получаване на офертите и представлява времето, през което участниците са обвързани с условията на представените от тях оферти.**

Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Участник ще бъде отстранен от участие в настоящата обществена поръчка, ако представи оферта с по – кратък срок на валидност и откаже да го удължи или ако представи оферта със съответстващ на изискванията срок, но при последващо искане от Възложителя откаже да я удължи.

Офертата, систематизирана съобразно посочените по-долу изисквания, **се запечатва в три непрозрачни плика,** както следва:

Плик №1с надпис„Документи за подбор”, съдържа документите, изисквани от Възложителя, отнасящи се до **административното съответствие и допустимостта** на Участниците.

Плик №2 с надпис „Предложение за изпълнение на поръчката”, съдържа **техническо предложение** на участника и ако е приложимо – декларация по чл.33, ал.4 от ЗОП /свободен текст/.

Плик №3 с надпис „Предлагана цена” съдържа **ценовото предложение** на участника.

Офертата следва да бъде надписана по следния начин:

ОФЕРТА

до

Община Габрово

пл. „Възраждане” № 3, 5300 Габрово

За участие в открита процедура по ЗОП с предмет

„Цветен град“ – мерки за публичност“

.............................................................................................................................................................

/*име на Участника /*

............................................................................................................................................................

*/пълен адрес за кореспонденция – улица, номер, град, код, държава*

..........................................................................................................................................................

*/лице за контакт, телефон, факс и електронен адрес/*

Върху плика **не се поставят** никакви други обозначения и не се полагат никакви други фирмени печати и знаци.

Офертата се представя от участника или от упълномощен от него представител лично или по пощата с препоръчано писмо с обратна разписка или чрез куриерска служба. Върху плика участникът посочва адрес за кореспонденция, телефон и по възможност факс и електронен адрес.

Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока, определен от него.

Участникът не може да иска от Възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

При приемане на офертата върху плика се отбелязват поредния номер, датата и часът на получаването и посочените данни се записват във входящ регистър, за което на приносителя се издава документ

До изтичане на срока за подаване на офертите всеки участник в процедурата може да промени, допълни или да оттегли офертата си.

След крайния срок за подаване на офертите участниците не могат да оттеглят или променят офертите си.

Всички разходи за участие в процедурата са за сметка на участника.

**2. Съдържание**

Офертата и приложенията към нея се изготвят по представените в документацията образци. Офертата се състои от три части:

**2.1.** „Информация за правното, икономическо и финансово състояние на участника”; „Информация за техническите възможности и квалификация на участника” – документи, информация и образци, поставени в **Плик № 1** с надпис **„Документи за подбор”.**

**2.2.** „Техническо предложение” - по образеца от документацията и ако е приложимо – декларация по чл.33, ал.4 от ЗОП /свободен текст/ - поставени в **Плик № 2** с надпис **„Предложение за изпълнение на поръчката”.**

**2.3. *„***Ценова оферта” – по образеца от документацията, поставен в **Плик № 3** с надпис: „**Предлагана цена”.**

***2.1.******Плик №1 „Документи за подбор”***

2.1.1. ***Списък на документите и информацията***, съдържащи се в офертата, подписан от участника (в оригинал) или от изрично упълномощен негов представител.

2.1.2. ***Обща*** ***Оферта*** – попълва се ***Образец №1*;**

*Пояснение: Когато участникът в процедурата е обединение, офертата се попълва и подписва от лицето, което е упълномощено от членовете на обединението, съгласно договора, който се изисква по-горе в указанията за участие в настоящата процедура, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият.*

2.1.3. ***Нотариално заверено пълномощно на лицето*, подписващо офертата** (оригинал)– представя се, когато офертата (или някой документ от нея) не е подписана от управляващия и представляващ Участника съгласно актуалната му регистрация, а от изрично упълномощен негов представител.

2.1.4. ***Представяне на участника:***

2.1.4.1. посочва се единен идентификационен код по [чл. 23 от Закона за търговския регистър](apis://Base=NARH&DocCode=40575&ToPar=Art23&Type=201/), БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата; ***/свободен текст/***

2.1.4.2. ***Декларация по чл.47, ал.9 от ЗОП за отсъствие на обстоятелствата чл. 47, ал. 1, т.1, б. „а”- „д”, т. 2, т. 3 и т. 4, ал. 2, т.1, т. 2, т.2а, т.4 и т.5 и ал. 5, т. 1 и т. 2 от ЗОП (Образец №2) - Декларацията се попълва от представляващите участника. В случай, че участникът е юридическо лице, декларацията се подписва задължително от лицата, посочени в чл. 47, ал. 4 от ЗОП. В случай, че участникът е обединение, декларация се представя за всяко физическо или юридическо лице, включено в обединението, съгласно чл. 56, ал. 3, т. 1 от ЗОП. Когато деклараторът е чуждестранен гражданин, декларацията, която е представена на чужд език се представя и в официален превод на български език. В случай, че участник ще използва ресурсите на подизпълнител, декларацията се попълва и от подизпълнителите в съответствие с чл.47, ал.8 от ЗОП.***

*Пояснение: В случай, че участникът е обединение, документите се представят за всяко физическо или юридическо лице, включено в обединението, съобразно чл. 56, ал. 3, т. 1 от ЗОП.*

2.1.5. ***Декларация по чл. 56, ал.1, т.8 от ЗОП,*** съдържаща посочване на видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка, и предвидените подизпълнители *(****Образец №3****)*.

2.1.6. ***Договор за създаване на обединение за участие в настоящата обществена поръчка*** (когато участникът е обединение, което не е юридическо лице) –Договорът за създаване на обединение за участие в настоящата обществена поръчка, следва да бъде представен в оригинал или заверено копие.

В случай, че обединението не е създадено специално за участие в настоящата обществена поръчка, следва да бъде представен и ***анекс към първоначално сключения договор***, който анекс да съдържа условията, посочени в Раздел III, буква А, т.1.2 от настоящите указания. Анексът следва да бъде представен ***в оригинал или в заверено копие.***

2.1.7. ***Декларация* *от членовете на обединението/консорциума*** (***Образец № 4****)* - ако е приложима.

2.1.8. ***Декларация,*** че участникът е запознат с всички условия, необходими за изпълнение на поръчката – (***Образец №5)***

2.1.9. ***Декларация***, че участникът ще спазва всички условия, необходими за изпълнение на поръчката – (***Образец № 6)*;**

2.1.10. ***Декларация*** за приемане на условията в проекта на договор (***Образец № 8****)*

2.1.11. ***Декларация по чл. 56, ал. 1, т. 11 от ЗОП,*** че са спазени изискванията за закрила на заетостта, включително минимална цена на труда и условията на труд – (***Образец № 9)*.** Справка може да бъде направена в НАП, НОИ, Агенция по заетостта.

***- Относно задълженията, свързани с данъци и осигуровки:***Национална агенция по приходите:  
Информационен телефон на НАП - 0700 18 700; интернет адрес: [www.nap.bg](http://www.nap.bg)

***- Относно задълженията, закрила на заетостта и условията на труд:***Министерство на труда и социалната политика:  
Интернет адрес: <http://www.mlsp.government.bg>  
София 1051, ул. Триадица №2  
Телефон: 8119 443"

2.1.12.***Доказателства за техническите възможности и квалификации на участника:***

2.1.12.1. Списък на услугите, които са еднакви или сходни с предмета на обществената поръчка, изпълнени от участника през последните 3 (три) години, считано от датата на подаване на офертата, с посочване на стойностите, датите и получателите, заедно с доказателства за извършената услуга - **Образец № 11;**

2.1.12.2. Доказателство за извършената услуга - под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за услугата.

2.1.13. ***Декларация за липса на свързаност с друг участник в съответствие с чл.55, ал.7 от ЗОП,*** ***както и за липса на обстоятелства по чл.8, ал.8, т.2 от ЗОП*** . ***Декларацията се попълва от представляващите участника. В случай, че участникът е юридическо лице, декларацията се подписва задължително от лицата, посочени в чл. 47, ал. 4 от ЗОП. В случай, че участникът е обединение, декларация се представя от представляващите на членовете включени в обединението. В случай, че участник ще използва ресурсите на подизпълнител, декларация се попълва и от подизпълнителите.***

- ***Образец № 10*.**

2.1.14. ***Декларация за съгласие за участие като подизпълнител*** - попълва се, подписва се от представляващия подизпълнителя и се подпечатва (***Образец №7)***.

***\*\*\* В случай, че участник няма да използва ресурсите на подизпълнител, декларация Образец № 9*** ***не се попълва и не се прилага*.**

2.1.15. ***Декларация за отсъствие на обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици -*** *Образец № 14.* ***В случай, че участникът е юридическо лице, декларацията се подава задължително от всички лица, посочени в чл. 47, ал. 4 от ЗОП.***

***В случай, че участникът е обединение, декларация се представя за всяко физическо или юридическо лице, включено в обединението, съобразно чл. 56, ал. 3, т. 1 от ЗОП, при спазване на изречение първо от поясненията.***

***Когато деклараторът е чуждестранен гражданин, декларацията, която е на чужд език се представя и в превод.***

***Когато участникът предвижда участие на подизпълнители, документът се представя за всеки един от тях, съобразно чл. 47, ал. 8 от ЗОП, при спазване на изречение първо от поясненията.***

***Когато участник в процедурата е обединение, което не е юридическо лице, документите по т. 2.1.4 се представят за всяко физическо или юридическо лице, включено в обединението, а документите по т. 2.1.12 се представят само за участниците, чрез които обединението доказва съответствието си с критериите за подбор.***

***Декларация по т. 2.1.11 се представя само за участниците в обединението, които ще изпълняват дейности, свързани с услугата.***

***2.2. Плик №2*** ***„Предложение за изпълнение на поръчката”*** –

***Техническото предложение, включващо и срок за изпълнение,*** следва да бъде изготвено по образеца от настоящата документация (***Образец №12***), при съблюдаване на техническите изискванията и условията за изпълнение. Към Техническото предложение се прилага и декларация по чл.33, ал.4 от ЗОП /свободен текст/ - ако е приложима.

***2.3. Плик №3*** „***Предлагана цена***”

***Ценовата оферта*** се подготвя от участника на хартиен носител (***Образец № 13)***.

При изготвяне на офертата всеки Участник трябва да се придържа точно към условията, обявени от Възложителя на обществената поръчка, посочени в настоящата документация.

Извън плик №3 „Предлагана цена” **НЕ** трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагана цена” елементи, свързани с предлаганата цена (или части от нея), ще бъдат отстранени от участие в поръчката.

Участниците не трябва да надвишават определения от възложителя максимален финансов ресурс, както и разпределението му по задачи, посочено в РАЗДЕЛ IІ, буква Г. При надвишаване на финансовия ресурс участникът ще бъде отстранен, както и при установяване от страна на комисията на допуснати аритметични грешки.

Участникът носи отговорност за грешки и/или пропуски в изчисляването на предлаганите от него цени в ценовата оферта.

**3. Специфични изисквания**

Възложителят не приема представянето на варианти на офертите.

**В) Достъп до документация за участие. Разяснения по документацията за участие.**

1. **Достъп до документация за участие.**

Възложителят не поставя изискване Документацията за участие да се закупува от заинтересованите лица. Пълен достъп до документацията за участие е осигурен на интернет страницата на Възложителя - www.gabrovo.bg. Профил на купувача.

Документацията се предоставя на хартиен носител на всяко лице, поискало това, като същата му се предава на място в Деловодството на Община Габрово на адрес: гр. Габрово, пл. “Възраждане” №3, всеки работен ден между 8:15 ч. и 17:00 ч. или се изпраща с препоръчано писмо, на посочен от него адрес, за негова сметка. В тези случаи, възложителят изисква от лицата заплащането на документацията, като цената е посочена в обявлението и е равна на действителните разходи за нейното отпечатване и размножаване. Заплащането се извършва на касата на Общината или срещу представяне на платежен документ за внесената сума по сметка: BG58STSA93008460754400, код за плащане 447000, BIC STSABGSF в банка ДСК ЕАД Габрово, най-късно до часа и датата, посочени в Обявлението за обществената поръчка.

В случаите по чл. 27а, ал. 1 от ЗОП Възложителят предоставя безплатно променената документация на лицата, закупили документация преди издаване на решението за промяна.

**2. Условия и ред за получаване разяснения по документацията за участие**

Всяко лице може да поиска писмено от Възложителя разяснения по документацията за участие. Писмени искания за разяснения по същество относно документация за участие и/или реда за провеждане на процедурата могат да бъдат подавани от лицата, всеки работен ден между 8:15 ч. и 17:00 ч., в деловодството на Община Габрово, най-късно до 7 дни преди изтичането на срока за получаване на оферти.

Възложителят или упълномощено от него длъжностно лице предоставя исканите разяснения в четиридневен срок от постъпване на искането. В случай, че от предоставяне на разяснението от Възложителя до крайния срок за приемане на оферти остават по-малко от три дни, Възложителят ще удължи срока за получаване на оферти с толкова дни, колкото е забавата. Даденото от Възложителя разяснение се изпраща едновременно до всички лица, които са закупили документация и са посочили адрес за кореспонденция, без да отбелязва в отговора лицето, направило запитването, публикува се на интернет сайта на Община Габрово - *www. gabrovo.bg. Профил на купувача.* Разяснението се прилага и към документацията за участие, ако се закупува от други лица.

**Г) Комуникация между Възложителя и Участниците**

Всички комуникации и действия на Възложителя и на Участниците, свързани с настоящата поръчка, са в писмен вид.

Участникът може да представя своите писма и уведомления по факс, чрез препоръчано писмо с обратна разписка или куриерска служба.

Решенията на Възложителя, за които той е длъжен да уведоми участниците, се изпращат по факс, или се връчват лично срещу подпис, или се изпращат с препоръчано писмо с обратна разписка, чрез куриерска служба.

За получено се счита това уведомление, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това Възложителя, или адресатът не желае да приеме уведомлението, за получено се счита това уведомление, което е достигнало до адреса, известен на изпращача.

При предоставяне на изискванията по поръчката на участниците и при сключването на договора за обществена поръчка, Възложителят може да посочи коя част от информацията, която им предоставя, има конфиденциален характер. Участниците нямат право да разкриват тази информация.

При подаване на офертата си участникът също може да посочи коя част от нея има конфиденциален характер и да изисква от Възложителя да не я разкрива.

Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни, освен при изпълнение на задължението от Възложителя да изпрати информация за сключения договор до Агенцията по обществени поръчки;

Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

Възложителят може да поиска от Участника да представи някои от документите в офертата си освен в писмен вид и на електронен носител.

При различие в съдържанието на документи, представени в писмен вид (на хартия) и на електронен носител, за валидно се счита записаното в писмен вид на хартиен носител.

Информация, която е представена само на електронен носител, без да е представена и в писмен вид (на хартия), няма да се приема като предоставена в процедурата.

**РАЗДЕЛ ІV.**

**ПРОВЕЖДАНЕ НА ПРОЦЕДУРАТА**

***А) Разглеждане, оценка и класиране на офертите***

Възложителят провежда процедурата, когато има получена поне една оферта до крайния срок за представяне на офертите, определен в обявлението за обществената поръчка.

Ако в срока, определен за получаване на офертите, няма представени оферти по процедурата или е постъпила само една оферта, Възложителят ще удължи срока. Ако и в този срок няма постъпили оферти, Възложителят ще прекрати процедурата с мотивирано решение. Ако и след удължаване на срока подадената оферта е само една, Възложителят ще проведе процедурата. Възложителят удължава срока и когато е постъпило мотивирано искане, че първоначално определеният срок е недостатъчен, поради необходимост от допълнително време на участниците за разглеждане на място на допълнителни документи и/или оглед на мястото на изпълнение.

За провеждане на процедурата Възложителят с писмена заповед назначава комисия. Комисията се назначава след изтичане на срока за подаване на офертите и се обявява в деня, определен за отварянето и оценката им. Срокът за приключване на работата на комисията се определя от Възложителя в заповедта и може да бъде променян отново само с негова заповед. Срокът не може да бъде по-дълъг от срока на валидност на офертите, определен в обявлението за обществената поръчка, освен ако участниците са удължили срока на валидност на офертите си след искане на Възложителя.

Комисията се състои от нечетен брой членове - най-малко трима, един от които задължително е юрист, а останалите са лица, притежаващи професионална компетентност в съответствие с предмета на поръчката.

Възложителят може да привлече като член на комисията и външен експерт, който е включен в списъка по чл. 19, ал. 2, т. 8 от ЗОП и има квалификация в съответствие с предмета на поръчката.

Комисията, назначена от Възложителя за разглеждане, оценка и класиране на офертите, започва работа след получаване на списъка с участниците и представените оферти.

Когато по обективни причини член на комисията не може да изпълнява задълженията си и не може да бъде заместен от резервен член, Възложителят издава заповед за определяне на нов член.

Членовете на комисията /и консултантите, ако има такива/ след получаване на списъка с участниците, както и на всеки етап от процедурата, когато настъпи или бъде установена промяна в декларираните обстоятелства, подписват и представят на Възложителя декларация, в която декларират, че:

а) нямат материален интерес от възлагането на обществената поръчка на определен участник;

б) не са "свързани лица" по смисъла на параграф 1, т. 23а от ДР на ЗОП с участник в процедурата или с посочените от него подизпълнители, или с членове на техните управителни или контролни органи;

в) нямат частен интерес по смисъла на Закона за предотвратяване и установяване на конфликт на интереси от възлагането на обществената поръчка.

г) не са участвали като външни експерти в изготвянето на техническите спецификации.

д) се задължават да пазят в тайна обстоятелствата, които са узнали във връзка със своята работа в комисията.

Комисията оценява офертите в съответствие с предварително обявените условия и критерии. Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

Отварянето на офертите е публично и на него могат да присъстват участниците в процедурата или техни упълномощени представители, чиито оферти са приети и регистрирани, както и представители на средствата за масово осведомяване или други лица при спазване на установения режим за достъп до сградата на Община Габрово.

Представителят на участника се допуска след удостоверяване на неговата самоличност и представяне на съответните пълномощни.

Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват Плик № 3. Комисията предлага по един представител от присъстващите участници да подпише Плик № 3 на останалите участници.

В присъствието на лицата, имащи право да присъстват, комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в Плик № 2 на останалите участници. Комисията след това отваря плик № 1, оповестява документите и информацията, които той съдържа, и проверява съответствието със списъка по чл. 56, ал. 1, т. 14 от ЗОП.

След извършването на посочените действията приключва публичната част от заседанието на комисията.

Комисията разглежда документите и информацията в Плик № 1 за съответствие с критериите за подбор, поставени от Възложителя, и съставя протокол.

Когато установи липса на документи и/или несъответствия с критериите за подбор и/или друга нередовност, включително фактическа грешка, комисията ги посочва в горепосочения протокол и изпраща същия на всички участници в деня публикуването му в *Профил на купувача.*

Участниците представят на комисията съответните документи в срок 5 работни дни от получаването на протокола. Когато е установена липса на документи и/или несъответствие с критериите за подбор, участникът може в съответствие с изискванията на Възложителя, посочени в обявлението, да замени представени документи или да представи нови, с които смята, че ще удовлетвори поставените от Възложителя критерии за подбор.

След изтичането на срока от 5 работни дни комисията пристъпва към разглеждане на допълнително представените документи относно съответствието на участниците с критериите за подбор, поставени от Възложителя. Комисията не разглежда документите в Плик № 2 на участниците, които не отговарят на критериите за подбор.

Комисията при необходимост може по всяко време:

1. да проверява заявените от участниците данни, включително чрез изискване на информация от други органи и лица;

2. да изисква от участниците:

а) разяснения за заявени от тях данни;

б) допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценовото предложение на участниците.

Комисията с мотивирана обосновка отстранява от участие в поръчката всеки участник:

а) който не е представил някой от необходимите документи или информация по чл. 56 от ЗОП

б) за когото са налице обстоятелства по чл. 47, ал. 1 и 5 от ЗОП и посочените в обявлението обстоятелства по чл. 47, ал.2 от ЗОП;

в) който е представил оферта, която не отговаря на предварително обявените условия на Възложителя;

г) който е представил оферта, която не отговаря на изискванията на чл.57, ал.2 от ЗОП.

д) който е представил оферта, която не е подписана от представляващия дружеството или лице/а/, упълномощен/и от него с пълномощно приложено в офертата;

е) за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от Възложителя критерии за подбор.

Комисията оценява офертите в съответствие с предварително обявените условия и критерия за оценка.

Пликът с цената, предлагана от участник, чиято оферта не отговаря на изискванията на Възложителя, не се отваря.

Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател, комисията трябва да изиска от него подробна писмена обосновка за начина на образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.

Комисията може да приеме писмената обосновка и да не предложи за отстраняване офертата, когато са посочени обективни обстоятелства, свързани с:

-оригинално решение за изпълнение на обществената поръчка;

- предложеното техническо решение;

- наличието на изключително благоприятни условия за участника;

- икономичност при изпълнение на обществената поръчка;

- получаване на държавна помощ.

При непредставяне на обосновката в срок или при преценка на комисията, че посочените обстоятелства не са обективни, комисията предлага участника за отстраняване от процедурата.

Възложителят ще обяви датата, часа и мястото на отварянето и оповестяването на ценовите оферти на интернет сайта на Община Габрово - *www. gabrovo.bg.* не по- късно отдва работни дни преди датата на отваряне на ценовите оферти. При критерий икономически най-изгодна оферта съобщението съдържа и резултати от оценяването на офертите по техническите показатели за оценка. При отварянето на ценовите оферти комисията оповестява предлаганите цени и предлага по един представител от присъстващите участници да подпише ценовите оферти. Преди отварянето на ценовите оферти при критерий икономически най-изгодна оферта комисията съобщава на присъстващите лица резултатите от оценяването на офертите по техническите показатели за оценка.

**Критерият за оценка на офертите е „икономически най-изгодна оферта“.**

Комисията разглежда допуснатите оферти и ги оценява в съответствие с предварително обявените условия.

Комисията класира участниците по степента на съответствие на офертите с предварително обявените от Възложителя условия.

След разглеждането, оценката и класирането на офертите, комисията предоставя протокола и цялата документация по поръчката на Възложителя, в който му предлага класиране на

Възложителят не може да сключва договор със същия предмет за цена, равна или по-голяма от посочената в решението, при провеждане на следваща поръчка в рамките на същата година;

- първият и вторият класирани участници откажат да сключат договор;

- отпадне необходимостта от провеждане на процедурата в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които Възложителят не е могъл да предвиди;

- са установят нарушения при откриването и провеждането й, които не могат да бъдат отстранени, без това да промени условията, при които е обявена процедурата.

- поради наличие на някое от основанията по чл. 42, ал. 1 от ЗОП не се сключва договор за обществена поръчка.

Възложителят ***може да прекрати*** процедурата с мотивирано решение и когато:

- е подадена само една оферта за участие;

- има само един участник, който отговаря на изискванията по чл. 47 - 53а от ЗОП, или само една оферта отговаря на предварително обявените условия от Възложителя;

- участникът, класиран на първо място:

а) откаже да сключи договор, или

б) не изпълни някое от изискванията на чл. 42, ал. 1 от ЗОП , или

в) не отговаря на изискванията на чл. 47, ал. 1 и 5 от ЗОП или на изискванията на чл. 47, ал. 2 от ЗОП, когато са посочени в обявлението;

участниците и обявяването на Изпълнител.

Възложителят публикува в профила на купувача решението за избор на изпълнител заедно с протокола от работата на комисията при условията на чл.22б, ал.3 от ЗОП и в същия ден изпраща решението на участниците.

В документите, които се публикуват на профила на купувача, се заличава информацията, за която участниците са приложили декларация за конфиденциалност по чл.33, ал.4 от ЗОП, както и информация, която е защитена със закон. На мястото на заличената информация се посочва правното основание за заличаването.

**Б) Класиране и определяне на Изпълнител. Прекратяване на процедурата**

Възложителят обявява с мотивирано решение класирането на участниците и участника, определен за Изпълнител не по-късно от 5 работни дни след приключване работата на комисията. В решението Възложителят посочва и отстранените от участие в процедурата участници и мотивите за отстраняването им. Възложителят изпраща решението на участниците в тридневен срок от издаването му. Възложителят публикува в профила на купувача решението за избор на изпълнител заедно с протокола от работата на комисията при условията на чл.22б, ал.3 от ЗОП и в същия ден изпраща решението на участниците.

Възложителят ***прекратява*** процедурата с мотивирано решение, когато:

- не е подадена нито една оферта или няма участник, който отговаря на изискванията по чл. 47 - 53а от ЗОП;

- всички оферти не отговарят на предварително обявените условия от Възложителя;

- всички оферти, които отговарят на предварително обявените от Възложителя условия, надвишават финансовия ресурс, който той може да осигури. В този случай, в решението за прекратяване се посочва най-ниската оферирана цена.

В тридневен срок от вземане на решението за прекратяване Възложителят в един и същи ден изпраща решението до всички участници, публикува го в профила на купувача и изпраща копие от решението до изпълнителния директор на АОП.

**РАЗДЕЛ V.**

**СКЛЮЧВАНЕ НА ДОГОВОР ЗА ВЪЗЛАГАНЕ НА ИЗПЪЛНЕНИЕТО**

**ДОГОВОР ЗА ПОДИЗПЪЛНЕНИЕ**

Възложителят сключва писмен договор за изпълнение на поръчката с участника, класиран на първо място.

Договорът за обществена поръчка, който се сключва, трябва задължително да съответства на приложения в документацията проект на договор. Същият се публикува в профила на купувача в срок до 30 дни от сключването му заедно с приложенията към него.

При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл.47, ал. 1, т. 1 – 4 и ал. 2, т. 1, 2, 4 и 5 от ЗОП, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на Възложителя.

Когато законодателството на държавата, в която участникът е установен, не предвижда включването на някое от посочените обстоятелства в публичен безплатен регистър или предоставянето им служебно и безплатно на Възложителя, при подписване на договора за обществена поръчка участникът, определен за изпълнител, е длъжен да представи:

1. документи за удостоверяване липсата на обстоятелствата по чл. 47, ал. 1 и на посочените в обявлението обстоятелства по чл. 47, ал. 2, издадени от компетентен орган, или

2. извлечение от съдебен регистър, или

3. еквивалентен документ на съдебен или административен орган от държавата, в която е установен.

Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен.

Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

Страните по договор за обществена поръчка не могат да го изменят.

Изменение на сключен договор за обществена поръчка се извършва с допълнително споразумение към него и се допуска по изключение:

1. когато в резултат на непредвидени обстоятелства се налага:

a) промяна в сроковете на договора, или

б) частична замяна на дейности от предмета на поръчка за строителство или услуга, когато това е в интерес на Възложителя и не води до увеличаване стойността на договора, или

в) цялостна или частична замяна на стоки, включени в предмета на поръчка за доставка, включително на техни елементи, компоненти или части, когато това е в интерес на Възложителя, не води до увеличаване на стойността на договора и заменящите стоки съответстват на изискванията на техническите спецификации, като имат технически предимства и/или по-добри функционални характеристики в сравнение със заменяните стоки, или

г) намаляване общата стойност на договора в интерес на Възложителя поради намаляване на договорените цени или договорени количества или отпадане на дейности, или

2. при изменение на държавно регулирани цени, когато основен предмет на договора за обществена поръчка е дейност, чиято цена е обект на държавно регулиране и срокът му на изпълнение е над 12 месеца, или

3. когато се налага увеличение в цената поради приемането на нормативен акт - до размера, произтичащ като пряка и непосредствена последица от него, или

4. при удължаване срока на договор за доставка или услуга с периодично или продължително изпълнение, в случай че едновременно са изпълнени следните условия:

а) не по-късно от 6 месеца преди изтичане на срока на договора възложителят е открил процедура със същия предмет за последващ период, която не е завършила с избор на изпълнител;

б) срокът на договора се удължава до избора на изпълнител, но не повече от 6 месеца;

в) прекъсване в доставката или услугата би довело до съществени затруднения за Възложителя;

Договорът за възлагане се сключва с участника, определен за изпълнител, не по-рано от изтичане на 14-дневен срок от уведомяването на заинтересованите участници за решението за определяне на изпълнител.

В случай, че има обжалване, Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневния срок по чл. 41, ал. 3 от ЗОП.

Възложителят може да прекрати договор за обществена поръчка, ако в резултат на непредвидени обстоятелства не е в състояние да изпълни своите задължения. В тези случаи Възложителят дължи на изпълнителя обезщетение за претърпените вреди от прекратяването на договора в съответствие с уговореното в него.

Възложителят и изпълнителят може да прекратят договора за обществена поръчка при условия и по ред, определени с договора.

При преобразуване на изпълнителя в съответствие със законодателството на държавата, в която е установен, Възложителят сключва договор за продължаване на договора за обществена поръчка с правоприемник. Договор за продължаване на договора за обществена поръчка се сключва само с правоприемник, за когото не са налице обстоятелствата по [чл. 47, ал. 1](apis://Base=NARH&DocCode=40377&ToPar=Art47_Al1&Type=201/) и 5, посочените от Възложителя обстоятелства по [чл. 47, ал. 2](apis://Base=NARH&DocCode=40377&ToPar=Art47_Al2&Type=201/) и изискванията относно критериите за подбор. С договора с правоприемника не може да се правят промени в договора за обществената поръчка. Когато при преобразуването дружеството на първоначалния изпълнител не се прекратява, то отговаря солидарно с новия изпълнител – правоприемник.

При преобразуване на изпълнителя, ако правоприемникът не отговаря на горепосочените условия, договорът за обществената поръчка се прекратява по право, като изпълнителят, съответно правоприемникът дължи обезщетение по общия исков ред.

**Договор за подизпълнение.** Изпълнителите сключват договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка. Изпълнителите нямат право да:

1. сключват договор за подизпълнение с лице, за което е налице обстоятелство по [чл. 47, ал. 1 или ал. 5](apis://Base=NARH&DocCode=40377&ToPar=Art47&Type=201/) от ЗОП;

2. възлагат изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменят посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или ал.5 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по чл.45а, ал. 6 от ЗОП.

В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по чл.45а, ал. 2 от ЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Изпълнителят е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или ал.5 от ЗОП, както и при нарушаване на забраната по чл.45а, ал. 4 от ЗОП в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на чл.45, ал. 1 – 5 от ЗОП.

Възложителят приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на изпълнителя и на подизпълнителя.

При приемането на работата изпълнителят може да представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя.

Възложителят извършва окончателното плащане по договор за обществена поръчка, за който има сключени договори за подизпълнение, след като получи от изпълнителя доказателства, че е заплатил на подизпълнителите всички работи, приети по реда на чл.45б, ал. 1 от ЗОП.

Ако Изпълнителят представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя, Възложителят извършва окончателното плащане по договор за обществена поръчка, без да получи от изпълнителя доказателства, че е заплатил на подизпълнителите всички работи, приети по реда на чл.45б, ал. 1 от ЗОП.

.

**РАЗДЕЛ VІ.**

**ОБЩИ ИЗИСКВАНИЯ И ЕТИЧНИ КЛАУЗИ**

**А) Общи изисквания**

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат разпоредбите на Закона за обществените поръчки и документацията за участие в процедурата.

В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.

При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

1. Решение за откриване на процедурата;
2. Обявление за обществена поръчка;
3. Указания за участие;
4. Техническа спецификация;
5. Методика за оценка;
6. Проект на договор за изпълнение на обществената поръчка;
7. Образци за участие в процедурата.

Документът с най-висок приоритет е посочен на първо място.

**Б) Етични клаузи**

Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или Възложителя по време на процеса на разглеждане, изясняване и оценка на офертите, може да доведе до отстраняване на участника от процедурата или до административни наказания.

Когато предлага оферта, участникът трябва да не е повлиян от възможен конфликт на интереси и да няма равностойни взаимоотношения в тази връзка с други участници в процедурата за възлагане на обществената поръчка. Ако по време на изпълнение на договора възникне такава ситуация, изпълнителят трябва незабавно да уведоми Възложителя.

Изпълнителят трябва да действа във всеки един момент професионално, безпристрастно и в съответствие с кодекса за етично поведение на професията си. Той трябва да се въздържа от всякакви публични изявления във връзка с обществената поръчка, направени без предварителното одобрение на Възложителя.

Изпълнителят не може да ангажира Възложителя с дейност, без предварителното писмено съгласие на последния.

Изпълнителят не може да приема други плащания във връзка с договора, освен тези, описани в самия договор.

Изпълнителят и неговите служители не трябва да упражняват каквато и да било дейност или да получават облага, която е в разрез с техните задължения към Възложителя.

Изпълнителят и неговите служители са задължени да запазят професионална тайна за целия срок на договора, както и след неговото завършване. Всички доклади и документи, изготвени или получени от изпълнителя, са конфиденциални.