**ТЕХНИЧЕСКА СПЕЦИФИКАЦИЯ**

към документация за участие в процедурата за възлагане на обществена поръчка с предмет ***„Цветен град“ – мерки за публичност“,*** провеждана в рамките на договор за безвъзмездна помощ № PF 022-038/11.04.2014 г. за проект „Цветен град“, осъществяван с финансовата подкрепа на Швейцарската агенция за развитие и сътрудничество, схема за безвъзмездна помощ към Фонд „Партньорство“ на Българо-швейцарска програма за сътрудничество

**1. ВЪЗЛОЖИТЕЛ**

Община Габрово

пл.Възраждане № 3

Габрово 5300

тел. 066/ 818 400

[gabrovo@gabrovo.bg](mailto:gabrovo@gabrovo.bg)

[www.gabrovo.bg](http://www.gabrovo.bg)

**2. ЦЕЛИ НА ПРОЕКТА**

Общата цел на проекта е да осигури бъдещата устойчивост на вече установеното и активно функциониращо българо-швейцарско партньорство, придавайки му допълнителна стойност с отговор на конкретни предизвикателства на развитието. Посредством разширяването на съществуващото партньорство, институционалният капацитет на Община Габрово ще се укрепи и развие, ползвайки швейцарската експертиза и добра практика. В резултат ще се постигне подобрена ефикасност на публичната институция за общностно благо и подпомогне процеса на изграждане на общността.

Специфичните цели на проекта са:

* да се укрепи институционалния капацитет на Община Габрово, с въвеждането на ефективно управленско ноу-хау, осигурявайки по този начин наличието на модерни зелени градски райони;
* да се установи благоприятна основа за бъдещо съвременно развитие на всички аспекти на общинските услуги, осигурявайки „зелен“ градски облик;
* да се осигури адекватен публичен отзвук и да се изгради обществена осъзнатост за важността на зелените градски зони (ЗГЗ) и тяхната подходяща поддръжка

**3. ПРЕДМЕТ ОБЩЕСТВЕНАТА ПОРЪЧКА**

Настоящата обществена поръчка се провежда в изпълнение на Дейност 1.2. Публичност и Дейност 5.2. Осведомителна Цветна кампания на посочения проект. Разработването на документацията и провеждането на процедурата за избор на изпълнител, с цел съблюдаване на националното тръжно законодателство и по-специално Закона за обществените поръчки, е заложено като Дейност 1.3. Тръжни процедури.

**Предметът на обществената поръчка включва изпълнението на следните задачи:**

1. **4 бр. публикации в местна/регионална медия.**

Прес-съобщения, включващи текстова част и снимков материал (ако е оферирано от изпълнителя), подадени от Възложителя.

Изпълнителят следва да изпълни дизайн и предпечат на публикациите по даден от Възложителя текст и снимков материал; да съгласува предпечата с Възложителя, като отстрани направените забележки и се съобрази с коментарите; да осигури публикуването в оферираните срокове.

1. **Кетъринг за 2 бр. събития – откриваща и заключителна конференция.**

Изпълнителят следва да осигури кетъринг за две събития по 80 човека на събитие. Кетърингът да представлява 1 кафе-пауза на събитие, включваща кафе-еспресо капсула, шварц кафе, вода, натурален сок 100% портокал или грейпфрут и праскова или кайсия; солени хапки (със сирена/месни/с риба), петифури/пасти, дребни сладки и соленки, като за всяко лице има поне 1 кафе, 1 вода, 1 чаша сок, 1 хапка, 1 петифура/паста, 2 сладки, 2 соленки.

Изпълнителят следва да осигури обслужване по време на кетъринга и почистване, след приключването му.

1. **20 бр. покани за официалните гости за всяко от 2-те събития.**

Официални покани за 20 лица за всяко от събитията, които следва да бъдат подготвени по зададени от Възложителя данни, представени за съгласуване и отпечатани, след получено одобрение.

**Технически параметри:**

Размер 200 х 160 мм

Картон 250 гр., мат или лак

Пълноцветен печат 4+1

Една сгъвка

Плик

1. **Изработка на промоционален пакет (химикал и бележник) – 1000 бр.**

**4.1. Химикалка -** с рекламен надпис

**4.1.** **Бележник**

- формат: А5;

- брой листи: мин 60;

- корица - 300 гр./м2 хром-гланц;

- цветност на корицата: 4+4;

- бели вътрешни страници, без печат;

- начин на подвързване: спирала

**5. Изработка на визуализиращи материали за „Осведомителна Цветна кампания“ – 300 бр.**

**5.1. Тениска**

Класическа олекотена тениска с права кройка и къс ръкав без яка; материал – 20% еластан, 80 % памук; 165 г./м2; размери – М, L и XL

Цвят – цветни тениски по избор на Възложителя;

Пълноцветен печат

**5.2. Шапка**

Шапка с козирка от 6 парчета с метална закопчалка. С възможност за печат/фирмен надпис и рекламна площ 90/50 мм., 100% памук. Размер – универсален.

**5.3. Флаер**

- формат: А5

- хартия - 90 гр./м2 гланц

- цветност: 4+4

*Забележка!*

*При изпълнение на поръчката, следва да бъдат предложени 3 (три) еднакви пастелни цвята тениски и шапки за избор от страна на Възложителя.*

*Тениските и шапките следва да бъдат подходящо брандирани, съгласно изисквания, поставени от Възложителя и след получено предварително одобрение на предложен дизайн.*

*Тениските следва да имат брандинг на 2 (две) места, едното от които да бъде централно разположено и достатъчно видимо.*

**4 . ОБЩИ ИЗИСКВАНИЯ КЪМ КРАЙНИТЕ ПРОДУКТИ**

Всички дейности за публичност следва да популяризират швейцарския принос чрез поставяне на логото на българско-швейцарската програма за сътрудничество  и следния текст ***„Проектът се реализира с финансовата подкрепа на Конфедерация Швейцария чрез Фонд за партньорство и експертна помощ”***

По изключение, когато е невъзможно спазването на изискването за наличие на посочения текст, неизменно следва да присъства логото на програмата.

**5. ПЕРИОД НА ИЗПЪЛНЕНИЕ НА ОБЩЕСТВЕНАТА ПОРЪЧКА**

За изпълнението на всяка от описаните задачи, Възложителят ще отправи писмена заявка до Изпълнителя.

Изпълнителят е длъжен, в оферираните от него срокове, да представи за съгласуване на Възложителя подготвено предложение за всеки от отделните елементи на конкретната задача и да осъществи изпълнението й.

Възложителят се ангажира да представи мнение по предложенията на изпълнителя за меню, предпечат на публикации, дизайн на покани и флаери, предпечат на брандирането на тениски и шапки в срок до 2 (два) работни дни от получаването им.

При подготовка на офертата си, изпълнителят **НЕ** може да представи срок за подготовка на събитие (откриваща и заключителна конференция) по-кратък от 10 (десет) календарни дни и по-дълъг от 40 (четиридесет) календарни дни.

Периодът на изпълнение на договора е до приключване на изпълнението и отчитането на последната задача в рамките на периода за изпълнение на договор за безвъзмездна помощ № PF 022-038/11.04.2014 г. за проект „Цветен град“, но не по-късно **31.03.2017 година.**