**ПРОЕКТ!**

**Възложител**: **ОБЩИНА ГАБРОВО**

**Изпълнител**: …………………………

Д О Г О В О Р

№ .........................................

за

обществена поръчка с предмет **„Цветен град“ – мерки за публичност“*,*** в изпълнение на Решение №.........................на Кмета на Община Габрово за избор на изпълнител,

Днес, ...................2015 год., в гр. Габрово се сключи настоящият договор между:

1. **ОБЩИНА ГАБРОВО** с ЕИК: 000215630 и адрес: гр. Габрово, пл. Възраждане № 3, представлявана от **ТАНЯ ВЕНКОВА ХРИСТОВА** - **Кмет**, наричана по-долу ВЪЗЛОЖИТЕЛ

и

1. .......................................................................... със седалище и адрес на управление: ..................................................................................................................................................................,

ЕИК................................, представлявано от .......................................................................................,

наричано в договора за краткост ИЗПЪЛНИТЕЛ, от друга страна,

на основание чл. 41, ал. 1 от Закона за обществените поръчки, проведена открита процедура за възлагане на обществена поръчка с предмет **„Цветен град“ – мерки за публичност“***,*при следните условия:

**I. ПРЕДМЕТ НА ДОГОВОРА**

**чл.1** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение услуга с предмет **„Цветен град“ – мерки за публичност”.**

(2) Този договор е създаден в рамките на договор за безвъзмездна помощ № PF 022-038/11.04.2014 г. за проект „Цветен град“, осъществяван с финансовата подкрепа на Швейцарската агенция за развитие и сътрудничество, схема за безвъзмездна помощ към Фонд „Партньорство“ на Българо-швейцарската програма за сътрудничество. Цялата отговорност за съдържанието на документа се носи от Община Габрово и при никакви обстоятелства не може да се счита, че този документ отразява официалното становище на Швейцарската агенция за развитие и сътрудничество и на Швейцарското междинно звено.

1. Предметът на договора следва да бъде изпълнен в съответствие с Техническата спецификация и Офертата на ИЗПЪЛНИТЕЛЯ, представляващи неразделна част от Договора, при спазване на разпоредбите на действащото законодателство.

**чл.2** Предмет на договора са дейности за осигуряване на информация и публичност, които включват изпълнението на следните задачи:

* 4 бр. публикации в местна/регионална медия;
* кетъринг за 2 бр. събития с по 80 участника – откриваща и заключителна конференция;
* 20 бр. покани за официалните гости за всяко от 2-те събития;
* изработка на промоционален пакет (химикал и бележник) – 1000 бр.;
* Изработка на визуализиращи материали за „Осведомителна Цветна кампания“ – 300 бр.

**чл.3** ИЗПЪЛНИТЕЛЯТ ще изпълнява поръчката съобразнотехническата и ценовата оферта, неразделна част от настоящия договор.

**ІІ. СРОК ЗА ИЗПЪЛНЕНИЕ НА ДОГОВОРА**

**чл. 4** (1) Настоящият договор влиза в сила от датата на подписването му от двете страни и приключва с изпълнението на последния компонент, предмет на договора, съобразно сроковете, предложени от Изпълнителя в Техническата оферта, но не по-късно от **31.03.2017 година.**

(2) Изпълнението на договора се извършва на етапи, в съответствие с предварителна писмена заявка от страна на ВЪЗЛОЖИТЕЛЯ. Срокът за изпълнение на всяка отделна задача е съгласно техническата офертата на ИЗПЪЛНИТЕЛЯ, а именно:

* 4 бр. публикации в местна/регионална медия - ................................ календарни дни;
* Кетъринг за 2 бр. събития – откриваща и заключителна конференция - ................................ календарни дни;
* 20 бр. покани за официалните гости за всяко от 2-те събития - ................................ календарни дни;
* Изработка на промоционален пакет (химикал и бележник) – 1000 бр. - ................................ календарни дни;
* Изработка на визуализиращи материали за „Осведомителна Цветна кампания“ – 300 бр. - ………………….. календарни дни;

**III. ЦЕНА И НАЧИН НА ПЛАЩАНЕ**

**чл.**5. (1) За изпълнение на дейностите по чл.2 ВЪЗЛОЖИТЕЛЯТ заплаща на ИЗПЪЛНИТЕЛЯ обща цена на договора в размер на........................................................ /*словом*:................................................./лева, без включен ДДС и ....................................... /*словом:*......................................................../ лева с включен ДДС, съгласно ценова оферта на изпълнителя.

(2) Плащането се извършва чрез банков превод в лева по банковата сметка на Изпълнителя.

(3) Плащанията се извършват след изпълнението на всяка от задачите, съгласно Техническото задание в срок от 30 (тридесет) календарни дни след предоставяне на фактура оригинал, придружена с опис на елементите от съответната задача, с единични цени, количества и стойност и съответните документални доказателства.

(4) Фактурата следва да съдържа следните данни:

Получател: *ОБЩИНА ГАБРОВО*

Адрес: пл. Възраждане № 3

БУЛСТАТ: 000215630

МОЛ: Таня Христова

Получил фактурата: Севдалина Ненкова - Ръководител проект

В описателната част следва да впише следния текст: ***”Разходът е по договор за безвъзмездна помощ № PF 022-038/11.04.2014 г. за проект „Цветен град“.***

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**чл.6**. (1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договореното възнаграждение за извършената работа, съгласно условията на настоящия договор.

(2) ВЪЗЛОЖИТЕЛЯТ се задължава да оказва необходимото съдействие на ИЗПЪЛНИТЕЛЯ и своевременно да предоставя необходимите сведения и указания, при възникване на необходимост.

(3) ВЪЗЛОЖИТЕЛЯТ има право във всеки момент от действието на настоящия договор да изисква информация за изпълнението на договора, без да пречи на оперативната дейност на ИЗПЪЛНИТЕЛЯ.

(4) Възложителят съгласува подготвените предложения за всеки от отделните елементи на конкретно възложена задача от предмета на настоящия договор преди окончателното й изпълнение. Срокът за съгласуване на предложенията е до 2 (два) работни дни от получаването им.

**чл.7.** ВЪЗЛОЖИТЕЛЯТ е отговорен за утвърждаване на разходите, извършени от ИЗПЪЛНИТЕЛЯ, въз основа на фактура.

**чл.8.** ВЪЗЛОЖИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно Швейцарското междинно звено относно обстоятелство, което предизвиква или може да предизвика подобен конфликт.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**чл.10.** (1) ИЗПЪЛНИТЕЛЯТ се задължава да изпълни предмета на настоящия договор, на свой риск, срещу договорената цена.

(2) ИЗПЪЛНИТЕЛЯТ се задължава да изпълни качествено и в срок, възложената от ВЪЗЛОЖИТЕЛЯ, с конкретна писмена заявка, работа.

(3) ИЗПЪЛНИТЕЛЯТ се задължава писмено да съгласува дейностите и дизайна/съдържанието на материалите с ВЪЗЛОЖИТЕЛЯ, преди тяхното изработване/публикуване.

(4) ИЗПЪЛНИТЕЛЯТ се задължава във всеки момент от действието на настоящия договор да предоставя информация за изпълнението на договора, при поискване от страна на ВЪЗЛОЖИТЕЛЯ.

**чл.11**. ИЗПЪЛНИТЕЛЯТ е длъжен след изпълнението на договора да предаде всички разработки, материали, документи и пр., придобити, съставени или изготвени от него във връзка с дейностите в изпълнение на договора, на ВЪЗЛОЖИТЕЛЯ. ИЗПЪЛНИТЕЛЯТ може да задържи копия от тези документи и материали, но няма право да ги използва за цели, несвързани с договора, без изричното писмено съгласие на ВЪЗЛОЖИТЕЛЯ.

**чл.12.** След писменото уведомяване от страна на ВЪЗЛОЖИТЕЛЯ за констатиране на непълноти и грешки в материалите и документите, свързани с изпълнение на договора, ИЗПЪЛНИТЕЛЯТ е длъжен да ги отстрани за своя сметка.

**чл.13.(**1) ИЗПЪЛНИТЕЛЯТ е длъжен да допуска представители на Швейцарското междинно звено и всички други органи с правомощия да упражняват контрол и/или техни представители и външни одитори, да извършват проверки, посредством проучване на документацията или проверки на място, във връзка с дейности по проекта, и при необходимост, да проведат пълен одит, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта.

(2) Всички направени препоръки, при осъществяване на проверките, следва да бъдат изпълнени в указания срок.

**чл.14.** ИЗПЪЛНИТЕЛЯТ има право да получи от ВЪЗЛОЖИТЕЛЯ съответното възнаграждение за изпълнение на договорената услуга.

**чл.15.** За извършване на плащане ИЗПЪЛНИТЕЛЯТ изготвя фактура в съответствие с изискванията на чл.5, ал.4.

**чл.16.** Всяка информация, представяна от ИЗПЪЛНИТЕЛЯпри публични и медийни изяви, свързана с изпълнението на задължения по настоящия договор, следва да информира, че дейностите са в изпълнение на договор за безвъзмездна помощ № PF 022-038/11.04.2014 г. за проект „Цветен град“, осъществяван с финансовата подкрепа на Конфедерация Швейцария чрез „Фонд за партньорство и експертна помощ” по Българо-швейцарската програма за сътрудничество.

**чл.17.** ИЗПЪЛНИТЕЛЯТ трябва да уведоми незабавно ВЪЗЛОЖИТЕЛЯ, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово.

**VI. ВЪЗСТАНОВЯВАНЕ**

**чл.18.** В случай, че Швейцарското междинно звено не верифицира платени от ВЪЗЛОЖИТЕЛЯ разходи, констатирани като неправомерно изплатени суми, ИЗПЪЛНИТЕЛЯТ се задължава да възстанови съответните дължими суми в срок от 5 работни дни от получаване на искане за това по сметка BG87STSA93003210003810; BIC:STSABGSF на ВЪЗЛОЖИТЕЛЯ.

**чл.19.** В случай, че ИЗПЪЛНИТЕЛЯТ не възстанови изисканите суми в упоменатия срок, ВЪЗЛОЖИТЕЛЯТ има право на обезщетение за забавено плащане, в размер на законовата лихва за периода на просрочието.

**чл.20.** Ако след приключване на проекта или по време на изпълнение на проекта, в случай на препоръки от Одитиращ орган и/или на база негови констатации, бъдат поискани финансови корекции, ИЗПЪЛНИТЕЛЯТ се задължава да възстанови посочената сума, в указания размер и срок, на ВЪЗЛОЖИТЕЛЯ..

**чл.21.** Банковите такси, свързани с връщането на дължими суми на ВЪЗЛОЖИТЕЛЯ, са изцяло за сметка на ИЗПЪЛНИТЕЛЯ.

**VIII. НЕУСТОЙКИ**

**чл.22**. (1) При неизпълнение на задълженията по отношение на сроковете за изпълнение на всяка отделна задача, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2% от стойността на конкретната заявка за всеки просрочен ден, но не повече от 10% от общата стойност на договора.

(2) При неизпълнение на задължения, по отношение на срока по чл.4, ал.2 от настоящия договор, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,2% от стойността на забавеното възнаграждение за всеки просрочен ден, но не повече от 10% от общата стойност на договора.

(3) В случай на пълно или на некачествено неизпълнение от страна на Изпълнителя, същият дължи на Възложителя неустойка в размер на 20% от стойността на договора, като плащане от Възложителя не се дължи.

(4) В случай на частично неизпълнение от страна на Изпълнителя, същият дължи на Възложителя неустойка в размер на 10% от стойността на договора.

(5) Изпълнителят се освобождава от отговорност за забава, когато същата се дължи на неизпълнение на задължение на Възложителя.

(6) Заплащането на уговорената неустойка не лишава изправната страна от възможността да претендира за обезщетение за претърпени вреди и пропуснати ползи по общия ред.

**чл.23.** (1) ИЗПЪЛНИТЕЛЯТ носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите в размер на 10% от договореното възнаграждение.

(2) ИЗПЪЛНИТЕЛЯТ дължи неустойка в размер на 10% от договореното възнаграждение при неизпълнение на задълженията по чл.17 и чл.31.

**IХ**.**ПРЕКРАТЯВАНЕ НА ДОГОВОРА**

**чл.24.** **(1)** Настоящият договор се прекратява при следните хипотези:

1. с изпълнение на задълженията на страните по него.
2. по взаимно съгласие между страните, изразено в писмена форма.
3. при виновно неизпълнение на задълженията на една от страните по договора – с 5 – дневно писмено предизвестие от изправната до неизправната страна.
4. по реда на чл.43 от ЗОП.

**(2)** Възложителят може да прекрати договора без предизвестие, когато Изпълнителят:

1. забави изпълнението на задълженията си по договора с повече от 10 кал. дни

2. не отстрани в разумен срок, определен от Възложителя, констатирани недостатъци.

3. не изпълни точно някое от задълженията си по договора.

4. използва подизпълнител, без да е декларирал това в офертата си.

5. бъде обявен в неплатежоспособност или когато бъде открита процедура за обявяване в несъстоятелност или ликвидация.

**Х.НЕПРОДОЛИМА СИЛА**

**чл.25.** (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила.

(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява непреодолима сила.

(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети, към момента на установяване на непреодолимата сила, дейности.

**ХІ. ДВОЙНО ФИНАНСИРАНЕ**

**чл.28.** ВЪЗЛОЖИТЕЛЯТ се задължава да не допуска двойно финансиране на дейности при изпълнението на договор за безвъзмездна помощ № PF 022-038/11.04.2014 г. за проект „Цветен град“ от други финансови инструменти и източници.

**ХII. ЗАКЛЮЧИТЕЛНИ РАЗПОРЕДБИ**

**чл.29.** Всички спорове, по тълкуването и изпълнението на този договор, страните ще решават доброволно, чрез преговори с упълномощени представители.

**чл.30.** За неупоменати в този договор условия, се прилагат общите и специални нормативни актове, уреждащи тази дейност.

**чл.31.** Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

**чл.32.** Промяна в адреса или банковата сметка на ИЗПЪЛНИТЕЛЯ се извършва с уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

Този договор се състави, подписа и подпечата в 3 (три) еднообразни екземпляра, от които два за ВЪЗЛОЖИТЕЛЯ - Община Габрово, един за ИЗПЪЛНИТЕЛЯ

Неразделна част от настоящия договор са:

1. Техническа спецификация на Възложителя;

2. Ценова оферта на Изпълнителя;

3. Техническа оферта на Изпълнителя;

**ВЪЗЛОЖИТЕЛ ИЗПЪЛНИТЕЛ**

**ТАНЯ ХРИСТОВА *..................................***

***Кмет* *на Община Габрово***

Главен Счетоводител:

/........................................./

Юрисконсулт:/............................................/